Nyt Seurakunnan Sulhaisell'
1. Nyt Seurakunnan Sulhaisell'
 Ylistys olkoon ylhäisell':
 Lunastajalle Jesuksell',
Suloisell' sielun Ystäwäll'!

 2. Hän Seurakuntaa rakasti
 Ja werellänsä wapahti,
 Niin omaksensa omisti,
 Juur yhteyteens' yhdisti. -

 3. Se sulhaisemme surmattiin,
 Keihäällä kylkens' awattiin:
 Jost' Weri wuosi Weden kans',
 Ja juoksee wielä wirtanans.

 4. Pyhissä sakramenteissä,
 Kastees' ja Ehtoollisessa,
 Sen weren woima waikuttaa,
 Tai wesi wielä wirwoittaa.

 5. Siis Uutta wirttä weisatkaat
 Ja uusill' kielill' laulakaat
 Nyt hallelujaa Herrallem',
 Ylistystä myös Yljällem'! -

 6. Niin, olkoon aina uutena
 Juur sydämemme wirtenä
 Sun kiitokses', O Jesuinen,
 Suloisin sielun sulhainen.

Lähde: Kristillisiä sanomia 24.12.1858.

Kristillisiä sanomia
Fredrik Gabriel Hedberg
Laulut
Runot
1858